Robertus, Dei gratia Lincolniensis episcopus, omnibus sancte matris ecclesie fidelibus salutem. Dilectis filiis nostris monachis de Mentinghes in justa eorum petitione deesse nolentes, cum omnibus que in presentiarum juste et canonice possident vel in futuro rationabiliter poterunt adipisci, ecclesias de Ganteby et de Mentingues cum tota terra quam comes Ramnulfus eis donavit, sicut carta ipsius testatur, in perpetuam eis eleemosinam confirmamus et sigilli nostri attestatione corroboramus, salva tamen in omnibus Lincolniensis ecclesie dignitate. Valete.